Nafarroako Parlamentuko Mahaiak, 2021eko ekainaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Dualiak ematen duen telefono bidezko interpretazio zerbitzuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko ekainaren 7an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Migrazio Politiketako eta Justiziako kontseilariak idatziz erantzun ditzan:

1. Dualiak ematen duen telefono bidezko interpretazio zerbitzuak zenbat minutu eta zer hizkuntzatan erabili zituen minutu horiek 2020ko ekitaldian? Eta 2021ean, galdera honi erantzuten zaion egunera arte?

2. Departamentuak nola kontrolatu du kontratatu diren 7.400 itzulpen-minutuen kontsumoa?

3.- Zer balorazio egiten da zerbitzu horren inguruan? Ekitaldi honetarako edo 2022korako berritzeko asmorik ba al da?

Iruñean, 2021eko ekainaren 1ean

Foru parlamentaria: Jorge Esparza Garrido